open-index/open-wikipedia-markdown huggingface dataset:
Husejn Ŝahed Suhravardi

**Husejn Ŝahed Suhravardi**, aŭ laŭ anglalingva literumado *Huseyn Shaheed Suhrawardy* (anglalingva prononco: ɦusæŋ ʃɑid sɦuɾɑwɑɾdɪə; en urdua: حسین شہید سہروردی‬‎; en bengala: হোসেন শহীদ সোহ্‌রাওয়ার্দী; 8a de Septembro 1892 – 5a de Decembro 1963), ofte konata kiel H. S. Suhrawardy aŭ H. S. Suhravardi, estis advokato kaj politikisto de Orienta Pakistano, kiu servis kiel la kvina Ĉefministro de Pakistano, nomumita por tiu posteno la 12an de Septembro 1956 ĝis rezigno en la 17a de Oktobro 1957.

Li naskiĝis en klera Bengala islama familio en Midnapore, kaj estis edukita en Kalkato; poste li trejniĝis kiel advokato en Oksfordo, kie li praktikis juron ĉe Gray's Inn en Granda Britio. Post reveni en Baraton en 1921, lia leĝofara kariero startis per elekto al la Bengala Leĝofara Asembleo el la platformo de la Islama Ligo, sed li aliĝis al la Sŭaraj Partio kiam li estis invitita kandidatiĝi kiel urbestro de Kalkato kun Ĉittaranjan Das.

Post la morto de Ĉittaranjan Das en 1925, Suhravardi stimulis la islaman unuigemon pere de la platformo de la Islama Ligo, kaj ekdefendis por la dulanda teorio. Post la ĝenerala balotado de 1934, Suhravardi celis la plifortigon de la politika programo de la Islama Ligo kaj fundamentis sian rolon por iĝi unu el la Fondaj Patroj de Pakistano. Post aliĝi al la Bengalia registaro en 1937, Suhravardi akceptis registaron komponitan nur de la Islama Ligo post la ĝenerala balotado de 1945, kaj ricevis kritikojn el la barata gazetaro pro sia rolo en la amasaj tumultoj kiuj okazis en Kalkato en 1946.

[maldekstra|250px|eta|Propono de Suhravardi por Unuiĝinta [Bengalio kio eventuale malsukcesis pro la tumultoj de 1946.]]
Dum la epoko de la Dispartigo de Hindio en 1947, Suhravardi defendis la ideon de sendependa Unuiĝinta Bengalio por eviti la dispartigon, kaj tiele por eviti la elekton aliĝi ĉu al la federacio de Barato aŭ al Pakistano, por kio li atingis la subtenon de Muhammad Ali Jinnah pri tiu afero.

Tamen, Suhravardi laboris por la integrigo de Orienta Bengalio en la Federacion de Pakistano sed dispartigis el la Islama Ligo kiam li kuniĝis kun aliaj por establi la Avamian Ligon en 1949. Dum balotado en 1954, Suhravardi havigis sian ŝlosilan politikan subtenon al la Unuiĝinta Fronto kiu venkis super la Islama Ligo. En 1953, Suhravardi aliĝis al la registaro de Mohammad Ali Bogra kiel Ministro pri Justico kaj servis ĝis 1955.

## Notoj 
Kategorio:Pakistanaj politikistoj
Kategorio:Pakistanaj aktivuloj
Kategorio:Ĉefministroj de Pakistano
Kategorio:Pakistanaj juristoj
Kategorio:Pakistanaj ministroj pri defendo
Kategorio:Pakistanaj ministroj pri juro
Kategorio:Pakistanaj naciistoj
Kategorio:Pakistanaj kontraŭkomunistoj
Kategorio:Pakistanaj miliarduloj
Kategorio:Konservativistoj
Ajub Ĥan

**Muhammad Ajub Ĥan** (en urdua: محمد ایوب خان‬‎; 14a de Majo 1907 – 19a de Aprilo 1974), amplekse konata kiel Ajub Ĥan, kun medaloj ekzemple de Ordeno de la Brita Imperio, estis pakistana politikisto kaj armea generalo kiu servis kiel la dua Prezidento de Pakistano el 1958 ĝis esti devigita rezigni meze de 1969 pro la ribelo de Orienta Pakistano. Li estis fama ĉar estis la unua kaj nura mem-nomumita kampomarŝalo, same kiel la unua reganto laŭ militleĝo kiu ekhavis la prezidentecon post la ekziligo de la Prezidento Iskander Mirza kiam tiu lasta deklaris la militleĝon kontraŭ la registaro de Feroz Ĥan Nun en 1958.

Trajnita en la Reĝa Militakademio Sandhurst, Ajub Ĥan luktis en la Dua Mondmilito kiel kolonelo en la Brithindia Armeo. Li decidiĝis al Pakistano kaj aliĝis al armeo post ties establado kiel sekvo de la dispartigo de Hindio en 1947. Li servis kiel stabestro de la Orientpakistana Komando en Orienta Bengalio kaj li estis plialtigita kiel unua indiĝena ĉefkomandanto de la Pakistana Armeo en 1951 fare de la tiam Ĉefministro de Pakistano Liakat Ali Ĥan en polemika promocio super kelkaj pli aĝaj oficiroj. El 1953–58, li servis en la civila registaro kiel Ministro pri Defendo kaj Internaj Aferoj kaj subtenis la decidon de Iskander Mirza deklari la militleĝon kontraŭ la registaro de la Ĉefministro Feroze Ĥan en 1958. Post du semajnoj, li elprenis la prezidentecon el Mirza post la fandiĝo de la civilaj kaj militistaj rilatoj inter la militista kaj la civila Prezidentoj.

Post la nomumo de la Generalo Musa Ĥan kiel armeestro en 1958, la politiko kliniĝis al la alianco kun Usono rezultis en permeso al usona aliro al instalaĵoj ene de Pakistano, ĉefe ĉe la aerbazo ekster Peŝavaro, el kie oni lanĉis misiojn de spionado super Sovetunio. La rilatoj kun najbara Ĉinio estis plifortigitaj sed deterioriĝis tiuj kun Sovetunio en 1962, kaj kun Barato en 1965. Dum lia prezidenteco okazis milito kontraŭ Barato en 1965 kiu finis kiam Sovetunio faciligis la Taŝkentan Deklaron inter du landoj. Enlande, la politiko de privatigo kaj industriigo estis enkondukita tiel ke tio faris la landan ekonomion unu el plej kreskantaj ekonomioj de Azio. Dum sia regotempo, oni konstruis kelkajn infrastrukturajn programojn kiuj konsistis en la finkompletigo de elektrejoj, akvobaraĵoj kaj baraĵlagoj, same kiel la prioritatigo de la spaca programo sed reduktante atombombojn.

## Notoj 
Kategorio:Pakistanaj generaloj
Kategorio:Pakistanaj politikistoj
Kategorio:Pakistanaj ministroj pri defendo‎
Kategorio:Homoj de la Barato-Pakistana Milito de 1965
Kategorio:Homoj de la Bangladeŝa Liberiga milito
Kategorio:Pakistanaj aŭtobiografoj
Kategorio:Pakistanaj memoraĵistoj
Kategorio:Prezidantoj de Pakistano
Kategorio:Baratanoj de la Dua Mondmilito
Kategorio:Britaj oficiroj
Kategorio:Paŝtunoj
Kategorio:Pakistanaj islamanoj
Kategorio:Feldmarŝaloj
31787 Darcylawson

'*31787 *Darcylawson'''* estas asteroido de la ĉefa asteroida zono malkovrita la  de la teamo de la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝia nomo honoras *Darcy Lawson*, mentorinon de unu finalist(in)o de la *Broadcom MASTERS* de 2015 : konkurso pri matematiko kaj scienco por gestudentoj de mezlernejoj. Ŝi instruis ĉe la *Notre Dame Catholic School'' de Chico (Kalifornio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1999
(31814) 1999 RW70

**(31814) 1999 RW70** estas malgranda malhela troja asteroido de Jupitero, kiu orbitas ĉe punkto de Lagrange L5 de la sistemo Suno-Jupitero, do ano de la tiel nomata "Troja Tendaro".

## Malkovro 
Ĝi estis malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 1999
Mohammad Ali Bogra

**Sahibzada Mohammad Ali Bogra** (en urdua: محمد علی بوگرہ‬‎, en bengala: মোহাম্মদ আলী বগুড়া); (19a de Oktobro 1909 – 23a de Januaro 1963), foje konata ankaŭ kiel Mohammad Ali el Bogra, estis politikisto, ŝtatestro, kaj kariera diplomato de Orienta Pakistano kiu servis kiel tria Ĉefministro de Pakistano, nomumita por tiu posteno en 1953 ĝis li rezignis en 1955 favore al la Financa Ministro Ĉaudri Muhammad Ali.

Post edukiĝi ĉe la Prezidenta Universitato de Kolkato, li komencis sian politikan karieron en la platformo de la Islama Ligo kaj aliĝis al la Bengala provinca kabineto de la tiam ĉefministro Husejn Ŝahed Suhravardi en la 1940-aj jaroj. Post la sendependigo de Pakistano kiel rezulto de Dispartigo de Hindio en 1947, li enposteniĝis kiel Ministro pri Eksterlandaj Aferoj kaj kiel kariera diplomato por mallonge servis kiel Pakistana ambasadoro en Birmo (1948), Kanado (1949–52), kaj dufoje en Usono.

[eta|maldekstre|Mohammad Ali Bogra (centre) kun [John F. Kennedy (dekstre) ĉe la Ovalforma Oficejo de la Blanka Domo en 1962.]]
Post esti realvokita en 1953 el sia servo al Pakistano el Usono, li anstataŭis Nazimuddin kiel Ĉefministro laŭ nomumo aprobita de la tiam Ĝenerala Guberniestro de Pakistano Malik Ghulam. Lia eksterlanda politiko ege celis la plifortigon de duflankaj rilatoj inter Pakistano kaj Usono, malpliigante rilatojn kun Sovetunio. Li ankaŭ celis pli fortan armeon por sekurugi pacon kun Barato kaj entreprenis personajn iniciatojn por prioritatigi rilatojn kun Ĉinio. Enlande, li sukcese proponis popolan politikan formulon baze sur la fondo de konstitucio en 1956 kiu faris Pakistanon federalan parlamentan respublikon. Spite siajn popularajn iniciatojn, li perdis sian subtenon antaŭ la tiam Ĝenerala Guberniestro Iskander Mirza kiu renomumis lin kiel Pakistana Ambasadoro en Usonon, laŭ kio li servis ĝis 1959.

En 1962, li aliĝis al la administracio de la Prezidanto Aĝub Ĥan kiel Ministro por Eksterlandaj Aferoj de Pakistano ĝis sia morto en 1963.

## Referencoj 
Kategorio:Pakistanaj politikistoj
Kategorio:Pakistanaj ambasadoroj en Birmo
Kategorio:Pakistanaj ambasadoroj en Usono
Kategorio:Bengalio
Kategorio:Pakistanaj kontraŭkomunistoj
Kategorio:Ĉefministroj de Pakistano
Kategorio:Ministroj pri eksteraj rilatoj de Pakistano
Nacia Asembleo de Pakistano

La **Nacia Asembleo de Pakistano** () estas la malalta ĉambro de la duĉambra parlamento de Pakistano nome Majlis-e-Ŝura, kiu enhavas ankaŭ la Prezidentecon kaj la Senaton (alta ĉambro). Kaj la Nacia Asembleo kaj la Senato kunsidas en la Parlamentejo en Islamabado. La Nacia Asembleo estas demokratie elektita kiel korpuso konsistanta el totalo de 342 membroj kiuj estas referencataj kiel Membroj de la Nacia Asembleo (MNA-aoj), el kiuj 272 estas rekte elektitaj membroj kaj 70 rezervitaj sidlokoj por virinoj kaj religiaj minoritatoj. Politika partio devas sekurigi 172 sidlokojn por akiri kaj konservi majoritaton.

## Notoj 
Pakistano
Kategorio:Politiko de Pakistano
Ĉakma-oj

La **Ĉakma-oj**, konataj ankaŭ kiel Ĉangma-oj, Daingnet-oj, estas etna grupo disa en Arunaĉal Pradeŝ, Tripuro, Asamo, Mizoramo, Meghalajo kaj Okcidenta Bengalo de Barato kaj en Ĉitagongaj Montetareoj de Bangladeŝo. Nuntempe, la geografia distribuado de Ĉakma-oj estas etendita tra Bangladeŝo kaj partoj de nordorienta Barato, okcidenta Birmo, kaj en diasporaj komunumoj en Junano en Ĉinio, Usono, Kanado, Unuiĝinta Reĝlando, Francio, Suda Koreio, Japanio kaj Aŭstralio. La totala cifero estus de 743,110 personoj (2011).

Ene de la Ĉitagongaj Montetareoj, la Ĉakma-oj estas la plej granda etna grupo kaj formas la duonon de la loĝantaro de la regiono. La Ĉakma-oj estas dividataj en 46 klanoj aŭ *Goza*. Ili havas sian proprajn lingvon, kutimojn kaj kulturon, kaj praktikas Teravadan Budhismon. La komunumo estas estrita de *Ĉakma Raĝa*.

Kategorio:Etnoj en Barato
Kategorio:Etnoj en Bangladeŝo
Kategorio:Budhismaj komunumoj
Pakistana puĉo de 1958

La **Pakistana puĉo** de 1958 referencas al okazaĵoj kiuj okazis en Pakistano inter la 7-a de oktobro, kiam la ŝtata prezidento de Pakistano, Iskander Mirza, nuligis la validon de la Konstitucio de Pakistano kaj deklaris militjuron, kaj la 27-a de oktobro, kiam Mirza mem estis elpostenigita de la Gen. Aĝub Ĥan, nome ĉefkomandanto de la Pakistana Armeo. La unua puĉo en Pakistano sekvis periodon de longa politika nestabileco en kiu la dominanta politika partio de Pakistano, nome la Pakistana Islama Ligo, estis nekapabla sukcese regadi sur bazo de kunhavataj programoj aŭ politikoj. Larĝsence, politikaj historiistoj asertis ke la pretemo de militista sistemo al puĉoj estas inverse proporcia al la forto de la politikaj partioj.

## Bibliografio 
* Maya Tudor, *The Promise of Power: The origins of democracy in India and autocracy in Pakistan* ("La promeso de potenco: La originoj de demokratio en Barato kaj Aŭtokratio en Pakistano"), eldonejo *Cambridge University Press* 2013 ().
* Aqil Shah, *Army and democracy: Military politics in Pakistan* ("Armeo kaj demokratio: Armea politiko en Pakistano"), eldonejo *Harvard University Press* 2014 ()
* K.B. Sayeed, *The collapse of parliamentary democracy in Pakistan* ("La kolapso de parlamenta demokratio en Pakistano"), Middle East Journal, 13.4 (1959), paĝoj 389–406 ()

## Notoj 
Kategorio:Historio de Pakistano
Kategorio:Kontraŭkomunismo en Pakistano
Pakistano
Kategorio:Konfliktoj en 1958
Kategorio:1958 en Pakistano
Ĉitagongaj Montetareoj

250ra|dekstra|eta|Ĉitagongaj Montetareoj en Bangladeŝo.
La **Ĉitagongaj Montetareoj**, aŭ en angla *Chittagong Hill Tracts* (CHT; en bengala: পার্বত্য চট্টগ্রাম, Parbotto Choŧŧogram; aŭ simple *Hill Tracts*), estas areo ene de la regiono Ĉitagongo en sudorienta Bangladeŝo, borde al Barato kaj Birmo. Ĝi kovras 13,295 kvadratajn kilometrojn (5,133 kvadrataj mejloj), ili formis unusolan distrikton ĝis 1984, kiam ili estis dividitaj en tri distriktoj: Ĥagrachari, Rangamati kaj Bandarban. Topografie, la Montetareoj estas la nura etenda montetareo en Bangladeŝo. Ĝi estis historie setlita de multaj tribaj rifuĝintoj el Birma Arakan en la 16a jarcento kaj nune ĝi estas setlita de multaj Rohingjaj rifuĝintoj.

Kun Ladaĥo, Sikkim, Darĝiling, Butano, kaj Srilanko, ili konstituas unu el malmultaj restintaj teritorioj de Budhismo en Sudazio.

## Bibliografio 
* Bangladesh: Militarization in the Chittagong Hill Tracts. – The slow demise of the region's indigenous peoples. IWGIA report 14. Copenhagen: IWGIA, Organising Committee CHT Campaign and Shimin Gaikou Centre. May 2012 
* Shapan Adnan & Ranajit Dastidar. Alienation of the Lands of Indigenous Peoples of the Chittagong Hill Tracts of Bangladesh. Dhaka: Chittagong Hill Tracts Commission & IWGIA May 2011. 
* Shelly, Mizanur Rahaman. (1992). The Chittagong Hill Tracts of Bangladesh: The Untold Story. Dhaka, Bangladesh: Centre for Development Research, Bangladesh.
* Life is not Ours: Land and Human Rights in the Chittagong Hill Tracts, Bangladesh. Copenhagen, Denmark: Organizing Committee, Chittagong Hill Tracts Campaign, 1991.
* Brauns, Claus-Dieter, "The Mrus: Peaceful Hillfolk of Bangladesh", *National Geographic Magazine*, February 1973, Vol 143, No 1

## Eksteraj ligiloj 
* Oficiala retejo de la Komitato de Ĉitagongaj Montetareoj
* Chittagong Hill Tracts en Banglapedia
* informaro, novaĵoj kaj literaturo en Ĉitagongaj Montetareoj
* Survival International
* Ali, M. Emran kaj Toshiyuki Tsuchiya, *Land Rights of the Indigenous People of the Chittagong Hill Tracts in Bangladesh: A Historical Analysis of Policy Issues*. Fourth World Journal, Volume 5, Number 1. 

Kategorio:Geografio de Bangladeŝo
Kategorio:Montaroj en Bangladeŝo
Enghien-les-Bains (stacidomo)

**Enghien-les-Bains** estas franca stacidomo sur linio H de Transilien, situanta en komunumo Enghien-les-Bains (departemento Val-d'Oise).

Malfermita en 1846 de "Compagnie des chemins de fer du Nord", temas hodiaŭ pri stacidomo de Société nationale des chemins de fer français (SNCF).

Ĝi situas ĉe kilometra punkto (PK)  de la linio St-Denis - Dieppe (330000).

## Interkonektoj 
*  RATP 154 254 256
*  Valmy 11 13 14 15 16
*  R'Bus 7
*  N51

## Vidu ankaŭ 
* Transilien
* Transilien H
* Stacidomoj de Transilien
* Enghien-les-Bains

## Eksteraj ligiloj 
* 
* 

centra|eta|Afiŝo de "Chemin de fer du Nord" (1901)

Kategorio:Stacidomoj de Francio
Kategorio:Transilien H
Kategorio:Fervojaj stacioj en Val-d'Oise
Kategorio:Enghien-les-Bains
Fatima Jinnah

**Fatima JINNAH**, anglalingva prononco IPA: fətɪ̈mɑ d͡ʒinnəɦ, en urdua: فاطمہ جناح‬‎; 31a de Julio 1893 – 9a de Julio 1967) estis pakistana dentisto, biografiisto, ŝtatestro kaj unu el la ĉefaj fondintoj de Pakistano.

Post atingi dentokuracistan gradiĝon el la Universitato de Kalkato en 1923, ŝi iĝis partnero kaj konsilisto de sia pli aĝa frato Muhammad Ali Jinnah kiu poste iĝis la unua Ĝenerala Guberniestro de Pakistano. Forta kritikisto de la Brita Hindio, ŝi montriĝis kiel forta defendanto de la teorio pri du landoj kaj estra membro de la Tuthindia Islama Ligo.

Post la sendependigo de Pakistano, Jinnah kunfondis la Pakistanan Asocion de Virinoj kiu ludis ŝlosilan rolon en la setlado de virinaj enmigrantoj en la ĵus formita lando. Ŝi restis la plej proksima fidulo de sia frato ĝis sia morto. Post lia morto, oni malpermesis Fatima direkti sin al la lando ĝis 1951; ŝia radiodiskurso de 1951 al la lando estis tre cenzuria fare de la administracio de Liakat Ali Ĥan. Ŝi verkis la libron *My Brother* (Mia frato), en 1955 sed ĝi estis publikigita nur 32 jarojn poste, en 1987, pro la cenzuro fare de la reĝimo, kiu estis akuzinta Fatima pri 'kontraŭ-nacia materialo'. Eĉ kiam ĝi estis publikigita, kelkaj paĝoj el la manuskripto de la libro estis neuzataj.

Jinnah elirirs el sia mem-devigita politika retiriĝo en 1965 por partopreni en prezidenta balotado kontraŭ la militista diktatoro Aĝub Ĥan. Ŝi estis apogita de koalicio de politikaj partioj, kaj spite politikan malhelpon fare de la militistaro, venkis en du el la plej grandaj urboj de Pakistano, nome Karaĉi kaj Dako.

## Notoj 
Kategorio:Pakistanaj aktivuloj
Kategorio:Pakistanaj politikistoj
Kategorio:Pakistanaj biografoj
Kategorio:Pakistanaj kuracistoj
Fatima
Kategorio:Naciaj simboloj de Pakistano
Janó Bari

**Janó Bari,** laŭ hungarlingve kutima nomordo **Bari Janó** estas hungara pentristo. Janó estas karesnomo de Johano.

Janó Bari https://alkupiac.hu/termekek/6000_bari-jano-egyedi-festmenye  naskiĝis la  en Kazincbarcika.

## Biografio 
Janó Bari devenis el cigana familio. Li aĝis 9, kiam li interesiĝis pri pentrado. Post la bazlernejo li estis edukita en ŝtata edukejo, kie li lernis agrikulturon. En la malfruaj 1970-aj jaroj li estis konata pentristo jam antaŭ la publiko. Li vivas en Vác kun edzino kaj 3 infanoj.

## Elektitaj ekspozicioj 
* Taliándörögd, 2002
* Arthalo Budapeŝto, 2004
* Budapeŝto, 2007, 2009

## Elektitaj pentraĵoj 
* Az idő állandósága (1998)
* Párás hajnal (2003)
* Csendélet gyümölccsel (2008)
* Salamon (2009)

## Fontoj 
* hungarlingva biografio kun foto
* hungarlingva biografio 

Kategorio:Hungaraj pentristoj
Kategorio:Hungaraj ciganoj
La Défense - Michelet (pariza metrostacio)

**La Défense - Michelet** estas aborta projekto de konstruado de stacio de la Metroo de Parizo.

La nomo *Michelet* estas tiu de sektoro en afer-kvartalo La Défense.

## Historio 
Dum la 1970-aj jaroj, kiel rezulto de la konstruado de kelkaj konstruaĵoj en La Défense, la "Établissement public pour l'aménagement de la région de la Défense" (EPAD) planis plilongigon okcidenten de linio 1. Tial ĝi rezervis spacon sub la fundamentoj de iuj konstruaĵoj kio ebligus la konstruadon de du stacioj, *La Défense - Michelet* kaj '**.

En 1992, kiam RATP plilongigis la metrolinion, ĝi forĵetis trapason sub la Sejno, planitan de EPAD 20-kelk jarojn pli frue. Ĝi preferis anstataŭe plilongigi la linion super la Sejno, specife uzante la Ponton de Neuilly.

La nova vojo uzata hodiaŭ uzas la stacion **', proksimume 100 metrojn nordoriente de *La Défense - Michelet*.

Koncerne la stacion *La Défense - Michelet*, ĝi devus malaperi en 2017 kiel parto de la rekonstruo de la konstruaĵo "Carré Michelet" sub kiu ĝi situas, kaj kiu integros la ŝelon kiel suplementan nivelon de kelo.

## Referencoj 
## Vidu ankaŭ 
* Metroo de Parizo
* Listo de metrostacioj de Parizo
* Fantomaj stacioj de la metroo de Parizo
* La Défense
* Esplanade de la Défense (pariza metrostacio)
* Élysées La Défense (pariza metrostacio)

## Tradukfonto 
Kategorio:Linio 1 de la metroo de Parizo
Kategorio:Fantomaj stacioj de la metroo de Parizo
Kategorio:Metrostacioj en Puteaux
Kategorio:La Défense
(31835) 2000 BK16

**(31835) 2000 BK16** estas malgranda malhela troja asteroido de Jupitero, orbitanta proksime de la punkto de Lagrange L4 de la sistemo Suno-Jupitero, do ano de la tiel nomata «Greka Tendaro».

## Malkovro 
Ĝi estis malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
József Breznay

**József Breznay** [jOĵef breznai], laŭ hungarlingve kutima nomordo **Breznay József** estis hungara pentristo. Lia filo estis Gábor Breznay.
[eta|Memportreto de József Breznay el la [1970-aj jaroj]]
József Breznay https://budapestaukcio.hu/breznay-jozsef/festo naskiĝis la  en Budapeŝto, li mortis la  en Budapeŝto.

## Biografio 
József Breznay akiris diplomon en Belarta Altlernejo de Budapeŝto en 1939. Lia plej grava instruisto estis Bertalan Karlovszky. En la lasta studenta jaro kaj iom poste li estis asistanto de István Szőnyi, tiutempe li jam ekspoziciis. Li dufoje ricevis stipendion al Romo. Pro vidviĝoj li edziĝis trifoje, la dua edzino naskis dufoje, la tria sepfoje. En 1957 li povis vojaĝi al Parizo, baldaŭ li studvojaĝis al Aŭstrio, Italio, Svislando. Li ricevis plurajn premiojn inter 1937-2010.

## El solaj ekspozicioj 
* 1946, 1953, 2006 Budapeŝto
* 1962, 1997, 2001 Parizo
* 1964 Düsseldorf
* 1971 Bruselo, Kolonjo
* 1974, 1978, 2000, 2001 Milano
* 1981 Miskolc
* 1982 Arthalo Budapeŝto

## El grupaj ekspozicioj 
* 1936, 1950, 1978 *Arthalo Budapeŝto*
* 1940, 1941, 1947 Romo
* 1942, 1943, 1945 Budapeŝto
* 1957, 1958, 1960, 1964, 1979 Parizo
* 1961, Ĝenevo, Londono
* 1975 Berlino
* 1980-1985 Szeged

## Elektitaj pentraĵoj 
* Virágok szürkee enteriőrben
* Anyák és gyermekek
* Ifjúság
* Leány
* Farönkök
* Tanyám
* Kakas
* Csendélet

## Elektitaj disĉiploj 
* Gáspár Anni Felekiné

## Fontoj 
* oficiala paĝo
* hungarlingva biografio kun bildo
* hungarlingva biografio 

Kategorio:Hungaraj pentristoj
Kategorio:Budapeŝtanoj
Róbert Nádler

eta|centre|555ra|Granda Bazaro de Budapeŝto pentrita de Róbert Nádler

**Róbert Nádler,** laŭ hungarlingve kutima nomordo **Nádler Róbert** estis hungara pentristo, altlerneja instruisto, arkitekto.
eta|Sentitola bildo de Róbert Nádler
Róbert Nádler https://budapestaukcio.hu/nadler-robert/festo naskiĝis la  en Pest (urbo), li mortis la  en Budapeŝto.

## Biografio 
Róbert Nádler frekventis gimnazion en sia naskiĝurbo, poste li studis arkitekton en Munkeno kaj Vieno, ekde 1874 li studis pentradon en belarta akademio de Vieno. Post siaj studoj li eklaboris en laborejo de Miklós Ybl en Budapeŝto. Li lernis pentradon de Bertalan Székely, li studvojĝis en Italio, Tirolo, Bavario, Francio, Egipto. En 1899 li ekinstruis en Modela Desegna Lernejo. Ekde 1900 li disvastiĝis novan metodon en instruadoj pentrado kaj desegnado. Inter 1915 kaj 1917 li estis lernejestro de Industriarta Altlernejo, poste li instruis en Reĝa Teknikuniversitato József ĝis 1929. Tiutempe li pentradis en Artistkolonio (Szolnok). Li multe okupiĝis ankaŭ pri la hungaraj motivoj en industriartaj objektoj. Li ricevis plurajn premiojn.

## Elektitaj ekspozicioj 
* Arthalo Budapeŝto 1928

## Elektitaj pentraĵoj 
*Vidu la suban galerion!*

## Elektitaj disĉiploj 
* Gyula Bálint
* Gizella Barabás
* Emil László Baranski
* István Bosznay
* György Haller (pentristo)
* Álmos Jaschik
* Károly Mühlbeck
* Sándor Pataky
* Ignác Ödön Udvardy
* Tibor Vákár

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio

Nádler - Tabán and Castle Hill.jpg|Tabán kaj fortikaĵo de Buda
Nádler Kálmán Tisza in the Liberal Club.jpg|Kálmán Tisza en klubo
Nádler National Exhibition in Budapest in 1885.jpg|Mondekspozicio de Budapeŝto
Nádler Róbert-Szent Cecília.jpg|Altarbildo pri Sankta Cecilia
Róbert Nádler - Nudes at the seaside.jpg|Nuduloj laŭ la marbordo
Róbert Nádler - Venice.jpg|Venecio

Kategorio:Hungaraj pentristoj
Kategorio:Hungaraj altlernejaj instruistoj
Kategorio:Hungaraj arkitektoj
Kategorio:Budapeŝtanoj
Kurejet

**Kurejet,** arabe **القريات‎** estas urbego en Sauda Arabio en Regiono Ĝaŭfo.

## Bazaj informoj 
* Areo: &nbsp;km²
* Supermara alteco: m
* Loĝantaro: 116,162 (2010)
* Horzono: UTC+3 (ankaŭ somere)
* Telefonkodo:
* Poŝtkodo:
* 

## Geografio 
Kurejet situas inter sablodunoj en meza parto de la lando. Limo de Jordanio troviĝas 30, Rijado 1174 km.

## Ekonomio 
Kurejet estas grava komerca kaj agrikultura urbego. Pro la proksima landlimo multe da varoj ŝanĝiĝas. En la ĉirkaŭaĵo oni produktas olivojn, poste olivoleojn.

## Trafiko 
Al Kurejet 3 ĉefvojoj kuras, unu el ili el Jordanio. La urbego havas malgrandan enlandan flughavenon.

## Klimato 
Kurejet havas dezertan klimaton. En la jaro pluvas 42 mm, sed inter junio-septembro ne pluvas. Vintre foje neĝas. La averaĝa jara temperaturo varias inter 12-27 °C.

## Fontoj 
* WikiTrans

Kategorio:Urboj de Sauda Arabio
31824 Elato

**31824 Elato** estas mezgranda malhela saturnrenkonta asteroido de la klaso de la centaŭroj, malkovrita la  far'de la teamo de la astronomia kampanjo *Catalina Sky Survey* elde la Observatorio de Monto Lemmon, nord-oriente de Tucson (Arizono, Usono).

## Nomo 
Ĝi ricevis la nomon de la mita centaŭro Elato, kies nomo, asociita al la arbaroj, signifas " Abia Viro ", eble ĉar li kutimis elŝiri tutajn abiojn por uzi ilin kiel armilojn. Dum batalo kontraŭ Heraklo, Elato estis mortigita per venenita sago, kiu traboris lian brakon kaj pluire vundis Kironon ĉe la genuo.

## Eksteraj ligiloj 
* 
* 
* 
* 
*  Listo de la Konataj Transneptuna Objekto; el la paĝoj de Robert Johnston

Kategorio:Centaŭroj (asteroidoj)
Kategorio:Saturnrenkontaj asteroidoj
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 1999
Naum Veqilharxhi

**Naum Veqilharxhi** naskita kiel **Naum Bredhi** (1797-1854) estis albana advokato kaj sciencisto. En 1844, li kreis unu el la plej unuaj alfabetoj (la Vithkuqi-alfabeto) por la albana lingvo uzante karakterojn kiujn li mem kreis. Veqilharxhi estas unu el la plej eminentaj figuroj de la frua albana nacia relindja (renesanco) kaj estas konsiderata de albanoj kiel ĝia unua ideologo.

## Vidu ankaŭ 
* Albana lingvo
* Historio de Albanio

## Referencoj 
Kategorio:Naskiĝintoj en 1797
Kategorio:Mortintoj en 1848
Kategorio:Inventintoj de skribsistemoj
Kategorio:Albanaj aktivuloj
Kategorio:Albanaj advokatoj
Okcidenta Pakistano

eta|dekstra|300px|Geografio de Okcidenta Pakistano.
**Okcidenta Pakistano** (en urdua: مغربی پاکستان‬‎, Mag̱ẖribī Pākistān IPA: [məɣrɪbiː pɑːkɪst̪ɑːn]; en bengala: পশ্চিম পাকিস্তান, Pôśchim Pākistān) estis unu el la du eksklavoj kreitaj je la formo de la moderna Ŝtato Pakistano post la Dispartigo de Hindio de 1947.

Post akiri sendependecon el Granda Britio en 1947, la ŝtato Pakistano estis fizike separata en du eksklavoj, kaj la okcidenta kaj la orienta partoj estis separitaj unu el la alia pere de la teritorio de la Respubliko Barato. La okcidenta parto de Pakistano enhavis tri guberniajn provincojn (Ĥajber-Paŝtulando, Okcidenta Panĝabo kaj Sindo), unu ĉefkomisiistan provincon (Norda Baluĉistano), kaj la Baluĉistana Ŝtatunion kun kelkaj aliaj sendependaj princlandoj (ĉefe Bahavalpur, Ĉitral, Dir, Hunza, Ĥairpur kaj Sŭat), la Federacian Ĉefurban Teritorion ĉirkaŭ Karaĉi, kaj la tribajn areojn. La orienta parto de la nova ŝtato – Orienta Pakistano – formis unusolan provincon Orienta Bengalio (inklude la iaman Asaman distrikton Silheto).

Okcidenta Pakistano estis politike dominanta spite la fakton ke Orienta Pakistano havis ĉirkaŭ duonon de la loĝantaro kaj disproporcie multe pli malgrandan nombron de sidlokoj en la Konstitucifara Asembleo. Tiu malegaleco de la du pakistanoj kaj la geografia distanco inter la du areoj ŝajne estis la tialo por prokrasto de la adoptado de nova konstitucio. Por malpliigi la diferencojn inter la du regionoj, la registaro decidis reorganizi la landon en du distingaj provincoj laŭ la politiko Unu Unuo anoncita de la ĉefministro Ĉaŭdri Muhammad Ali la 22an de Novembro 1954.

En 1970, la Prezidento nome la Generalo Jahja Ĥan aprobis serion de teritoriaj, konstituciaj kaj militistaj reformoj. Tiuj establis la provincajn asembleojn, ŝtatan parlamenton, kaj la nunajn provizorajn limojn de la kvar provincoj de Pakistano. La 1an de Julio 1970, Okcidenta Pakistano estis nuligita kaj renomita simple "Pakistano" laŭ la Leĝa Kadrordo No. 1970, kiu nuligis la koncepton "Unu Unuo" kaj forigis la terminon "Okcidenta", simple establante la landon kiel **Pakistano**. Tiu ordo ne havis efikon en Orienta Pakistano, kiu retenis la geografian nomon establitan en 1955. La venontjara enlanda milito, tamen, rezultis en la disigo de Orienta Pakistano kiel la nova lando kaj ŝtato Bangladeŝo.

## Vidu ankaŭ 
* Dispartigo de Hindio
* Orienta Pakistano

## Notoj 
Kategorio:Administraj unuoj de Pakistano
Kategorio:Historio de Pakistano
Kategorio:Eksaj landoj de Azio
Kategorio:Malvarma milito
Kategorio:Kontraŭkomunismo en Pakistano
Kategorio:Socialismo en Pakistano
Kategorio:Administraj unuoj fonditaj en 1947
Kategorio:Malaperis en 1970
Kategorio:Administraj unuoj malfonditaj en 1970
Ons Erfdeel

**Ons Erfdeel** (Nia Heredaĵo) estas kultura institucio kiu dediĉas atenton al la disvastigo de la nederlanda lingvo kaj la kulturo de Nederlando kaj la flandra regiono en Belgio kaj eksterlande. Ĝi stimulas ankaŭ la praktikan kunlaboron inter la nederlanda-parolantoj ĉirkaŭ la mondo, eldonante kulturan revuon en la nederlanda (*Ons Erfdeel*) kaj en la franca sub la nomo *Septentrion*. 

La revuo estis fondita en 1957 fare de tri studentoj: Jozef Deleu, Jozef Declercq kaj Jan Delrue. La revuo fariĝis la vivlaboro de la eksa ĉefredaktoro, nome redaktoro Jozef Deleu, kiu vere dediĉis sian vivon al la disvastigo de la nederlandaj lingvo kaj kulturo. La revuo provizas informojn pri la arta, kultura kaj socia vivoj en la flandra regiono de Belgio kaj en Nederlando

*Ons Erfdeel** **vzw* ankaŭ estas la nomo de la asocio senprofitcela kiu estas eldonejo de la revuo kaj de nombro de publikaĵoj en presita kaj cifereca formoj, en la nederlanda kaj en aliaj lingvoj. Ekzemple : 
* la revuo en la franca '**
* la angla jarlibro **',
* la dulingva (nl-fr) jarlibro *De Franse Nederlanden–*,
* serio de libroj pri la kulturo de la flandra regiono en Belgio kaj Nederlando.

## Eksteraj ligiloj 
* Oficiala retejo

Kategorio:Nederlanda lingvo
Kategorio:Kulturo de Nederlando
Kategorio:Kulturo de Flandrio
Kategorio:Organizaĵoj en Belgio
Kategorio:Organizaĵoj en Nederlando
Bitola kongreso

eta|300x300ra|La Komisiono de la Kongreso en rara foto
**Bitola Kongreso** aŭ **Kongreso de Monastir** (albane *Kongresi i Manastirit*) estis scienca konferenco de patriotismaj intelektuloj kaj verkistoj okazinta en la makedona urbo Bitolo (kiu siatempe portis la nomon Monastir) de la 14-a ĝis la 22-a de novembro 1908 dum kiu oni interkonsentis pri unueca normigita ortografion por la albana lingvo. (22). Ekde tiam ĝi havas ege fonetikan skribon kun nur du specialaj literoj kiuj ankoraŭ validas hodiaŭ.

## Lingva kaj kultura fono 
La albana lingvo estis malpermesata kiel lerneja kaj administra lingvo kaj la otomanaj aŭtoritatoj malpermesis portempe la presadon de albanaj libroj.

Antaŭ tiu kongreso, la albana lingvo estis skribita per kombinaĵo de ses malsamaj alfabetoj. Bitolo ne estis elektita hazarde. En tiuj jaroj Bitolo estis la sidejo de la bitola aŭ monastira epoko en Otomana Imperio. Ĝi portis la epiteton *urbo la Konsulo* ĉar la urbo havis 12 konsulajn reprezentejojn inter 1878-1913. Krome, ĉiuj tio ĉi en la malfrua 19-a jarcento Bitola estis la dua plej granda urbo en Sud-Balkanio, post Tesaloniko.

## Lingva komisiono 
Ĉe la komenco de la kongreso, parlamentanoj elektis komisionon, kiu konsistis el ok membroj, kiuj organizis debaton inter parlamentanoj kaj kongresprojektoj. Gjergj Fishta estis Prezidanto de tiu komisiono kaj Mit'hat Frashëri estis vicprezidanto. Luigj Gurakuqi estis sekretario. La aliaj kvin membroj estis Bajo Topulli, Ndre Mjeda, Shahin Kolonja, Gjergj Qiriazi kaj Sotir Peçi. Mit'hat Frashëri ankaŭ estis elektita prezidanto de la kongreso. Ĉe tiu kongreso estis por pli da rajtoj por albanaj virinoj ĉar unu virino estis alta funkciulino ĉe tiu kongreso: Parashqevi Qiriazi, kiu estis administranto de la komisiono kiu okupiĝis pri la alfabeto, kaj respondecis pri la organizado de diversaj alfabetaj proponoj.

## Tago de la albana alfabeto (albane *Dita e Alfabetit*). 
Albana Alfabeta Tago estas celebrata ĉiujare la 22-an de novembro. Ĉi tiu festotago markas la datrevenon de la Kongreso de Manastir (Bitola kongreeso).

## Referencoj 
## Literaturo 
* 
* 

## Vidu ankaŭ 
* Albana lingvo
* Naum Veqilharxhi (Naum Bredhi)
* Historio de Albanio

Kategorio:Albana lingvo
Kategorio:Historio de Makedonio
Kategorio:Historio de Albanio
Kategorio:Bitola
Kategorio:Kongresoj
Kategorio:1908
(31832) 2000 AP59

**(31832) 2000 AP59** estas malgranda neordinare hela kaj malrapide rotacianta marsrenkonta asteroido, malkovrita la  far'de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Ĝia orbito ekstere tanĝas sed ne trairas la orbiton de Marso.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Zbigniew Święch

**Zbigniew Święch** (naskiĝis la 9-an de februaro 1943 en Tarnów) – ĵurnalisto kaj literaturisto. Membro de *The Explorers Club*.

Aŭtoro de trilogio *Klątwy, mikroby i uczeni* (Malbenoj, mikroorganismoj kaj sciencistoj)
* *W ciszy otwieranych grobów* (Dum silente malfermtaj tomboj), 1988
* *Wileńska klątwa Jagiellończyka* (Vilna malbeno de Jogajlido), 1993,
* *Ostatni krzyżowiec Europy. Oddychający sarkofag Warneńczyka?* (La lasta krucmilitisto de Eŭropo. Spiranta sarkofago de Varnano)", 1995.

Aliaj publikaĵoj:
* *Szkatuła z odkryciami* (Skatoleto kun malkovroj) (1985),
* *Skarby tysiąca lat* (Trezoroj de miljaro),
* *Budzenie wawelskiej pani Królowej Jadwigi* (Vekigo de la vavela sinjorino Reĝino Jadviga),
* *Czakram wawelski, największa tajemnica wzgórza* (Vavela ĉakro, la plej granda sekreto de la monto),
* *Trzy tajne dokumenty* (Tri sekretaj vovoj),
* Dlaczego Fleming przewraca się w grobie (Kial Fleming renversiĝas en la tombo) (2004)

Distingita per Kavalira Kruco de la Ordeno *Polonia Restituta* (1999) kaj Arĝenta Medalo "Merita por Kulturo *Gloria Artis*" (2009)

## Eksteraj ligiloj 
* www.odkrywcy.com Esploristoj

Kategorio:Polaj ĵurnalistoj
Kategorio:Polaj verkistoj
Kategorio:Polaj historiistoj
Pakistana Popola Partio

La **Pakistana Popola Partio** (en urdua: پاکستان پیپلز پارٹی‬‎, ofte referencata kiel PPP) estas maldekstra, socialisma progresema politika partio de Pakistano. Aliĝinta en la Socialisma Internacio, ĝia politika filozofio kaj sinteno, en la enlanda politika gamo, estas konsiderata centra-maldekstra, kaj tio supozigas subtenon de publika posedo (ŝtatigo), egalismo, socia justeco, kaj fortan nacian defendon. Ekde sia fondo en 1967, ĝi estis grava kaj influa politika maldekstra forto en la lando kaj la partiestreco estis dominata de membroj de la familio Bhutto. Ties centro de povo kuŝas en la suda provinco Sindo.

Ekde sia formado en 1967, la PPP estis voĉdonita al povo kvin separatajn fojojn (1970, 1977, 1988, 1993, 2008). Ĝi domini la politikon de Pakistano dum la 1970-aj jaroj, tamen ĝi suferis portempan dekadencon dum la Militista Diktatoreco de Zia-ul-Haq. Post la re-establado de la demokratio en 1988, posta la morto de Zia, oni enkondukis du-partian sistemon, kun PPP kaj IJI (poste sukcedita de PML(N)) kiel la du ĉefaj partioj.

## Notoj 
Kategorio:Socialismaj partioj en Azio
Kategorio:Socialista Internacio
Kategorio:Politikaj partioj de Pakistano
Kategorio:Politikaj partioj fonditaj en 1967
31838 Angelarob

'*31838 *Angelarob'''* estas tre malgranda sed treege hela asteroido de la ĉefa asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝia nomo honoras *Angela Robinson*, mentorinon de unu finalist(in)o de la *Broadcom MASTERS* de 2015 : konkurso pri matematiko kaj scienco por gestudentoj de mezlernejoj. Ŝi instruis ĉe la *Okaloosa STEMM Academy'' de Valparaiso (Florido).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Maria Aleksandrina de Mecklenburg-Schwerin

eta|maldekstre|250px|Maria Pavlovna
Ŝia Imperiestra Alteco Grandprincino **Maria Pavlovna** de Rusio, naskita Maria Aleksandrina Elizabeta Eleonora de Mecklenburg-Schwerin (14-a de majo 1854 - 6-a de septembro 1920) estis grandprincino de Rusio. Ŝi estis filino de la grandduko Frederiko Francisko la 2-a de Meklenburgo-Schwerin kaj de la princino Augusta de Reuss-Köstritz. Ŝi estis fama gastigantino en Sankt-Peterburgo post sia geedziĝo al la grandprinco Vladimiro Aleksandroviĉ de Rusio, ŝi estis konata kiel *la plej granda el la grandprincinoj* kaj pro tio ŝi havis malferman rivalecon kontraŭ sia bofratino la Imperiestrino Maria Fjodorovna.

## Notoj 
Kategorio:Naskiĝintoj en Germanio
Kategorio:Mortintoj en Francio
Kategorio:Rusiaj grandprincoj
Kategorio:Princoj de Rusio
Kategorio:Dukoj de Meklenburgo
Kategorio:Rusa diasporo en Francio
Kategorio:Konvertitoj de protestantismo al ortodoksismo
⚭Maria Aleksandrina
Dániel Mihalik

**Dániel Mihalik,** laŭ hungarlingve kutima nomordo **Mihalik Dániel** estis hungara pentristo.
eta|Memportreto de Dániel Mihalik
Dániel Mihalik https://www.arcanum.hu/hu/online-kiadvanyok/Lexikonok-magyar-eletrajzi-lexikon-7428D/m-76AF9/mihalik-daniel-76DE2/ naskiĝis la  en Tallós (Hungara reĝlando, nuntempa Tomášikovo en Slovakio), li mortis la  en Szolnok.

## Biografio 
Dániel Mihalik frekventis mezlernejon jam en Budapeŝto, poste li studis pentradon en Modela Desegna Lernejo. Liaj plej gravaj instruistoj estis János Greguss kaj Bertalan Székely. En la majstrolernejo Károly Lotz instruis lin. Fine li lernis en akademio de Munkeno. Ekde 1897 li pentradis en Budapeŝto. En la sekva jaro lia pentraĵo ricevis premion, helpe de la sumo li frekventis Akademion Julian en Parizo. En 1901 li hejmenvenis kaj partoprenis en fondo de Artistkolonio (Szolnok), kie li pentradis ĝismorte. Li apartenis al la famaj pentristoj pejzaĝaj.

## Elektitaj ekspozicioj 
* ekde 1893 en Budapeŝto
* Arthalo Budapeŝto 1911 (memorekspozicio)

## Elektitaj pentraĵoj 
* *Falu vége* (1893, debuta pentraĵo)
* *Kennelben* (1896)
* *Zagyva medre* (1904, premiita)
* *Heretáblák* (1907, premiita, vidu la suban bildon:Trifoliaj kampoj!)

## Fontoj 
* hungarlingva biografio kun bildo
* hungarlingva biografio kun bildo
* hungarlingva biografio

Mihalik Szolnoki folyópart.jpg|Riverbordo de Szolnok
Mihalik Mező szélén.jpg|Rande de kampo
Mihalik Heretáblák 1907.jpg|Trifoliaj kampoj

Kategorio:Hungaraj pentristoj
Nándor Katona

**Nándor Katona,** laŭ hungarlingve kutima nomordo **Katona Nándor** estis hungara pentristo. Lia plena origina nomo estis (laŭ hungarlingve kutima nomordo) *Kleinberger Ferdinánd Nathan*.
eta|Pentraĵo de Nándor Katona pri Budapeŝto
Nándor Kleinberger https://www.arcanum.hu/hu/online-kiadvanyok/Lexikonok-magyar-eletrajzi-lexikon-7428D/k-760F2/katona-nandor-7626F/ naskiĝis la  en Szepesófalu (Hungara reĝlando, nuntempa Spišská Stará Ves en Slovakio), li mortis la  en Budapeŝto.

## Biografio 
Nándor Katona devenis el malriĉa juda familio. Li aĝis 13, kiam li komencis pentradi. Lia unua majstro estis László Mednyánszky inter 1881–1887, poste li akiris diplomon en Modela Desegna Lernejo de Budapeŝto, kie li lernis de Bertalan Székely kaj Károly Lotz. Inter 1890–1894 li plulernis en akademio Julian en Parizo de Jean-Joseph Benjamin-Constant kaj Jean-Paul Laurens. Jam pli frue ekde 1883 li ekspoziciis en Arthalo Budapeŝto. Li studvojaĝis en Nederlando kaj Londono. Komence li pentradis portretojn kaj figurojn, ekde la 1890-aj jaroj pejzaĝojn pri Supra Hungarujo. Liaj pentraĵoj ricevis enlandajn kaj eksterlandajn premiojn. Kelkfoje li pentradis en Artistkolonio (Szolnok).

## Elektitaj ekspozicioj 
* Arthalo Budapeŝto 1883 (debuta)
* Arthalo Budapeŝto 1932 (memora)

## Elektitaj pentraĵoj 
* Tájkép fákkal
* Hóolvadás
* Paraszt portré
* Tátrai táj
* Hegycsúcsok
* Tátra

## Fontoj 
* hungarlingva biografio kun bildo
* hungarlingva biografio
* hungarlingva biografio

Kategorio:Hungaraj pentristoj
Kategorio:Budapeŝtanoj
István Barta (pentristo)

**István Barta** [iŝtvAn], laŭ hungarlingve kutima nomordo **Barta István** estis hungara pentristo, grafikisto, esperantisto. Liaj fratoj estis Mária Barta (pentristo) kaj Lajos Barta (skulptisto).

István Barta http://mek.oszk.hu/00300/00355/html/ABC00523/01127.htm naskiĝis la  en Hódmezővásárhely, li mortis la  en Budapeŝto.

## Biografio 
István Barta devenis el juda familio. Li akiris diplomon en Reĝa Industriarta Lernejo en 1912. Lia plej grava instruisto estis Aladár Körösfői-Kriesch. Post siaj studoj li studvojaĝis al Munkeno (1913) kaj Parizo (1914), poste li hejmenvenis. Dum la Hungara Sovetrespubliko li pentris grandajn pentraĵojn por la Sovetrespubliko. Post la falo li rifuĝis al Vieno, iom poste al Italio, kie li estis pentristo kaj grafikisto. Inter 1925-1927 li estis dekoraciisto en Parizo, sed li kreis ankaŭ afiŝojn. Li pentradis en la jaroj 1929 kaj 1930 en Artistkolonio (Szentendre), en 1934 en Artistkolonio de Baia Mare. Li instruis esperantan lingvon en 1937 en Danio, tiutempe li ilustris Esperantajn librojn. En la  1960-aj jaroj li apartenis al Artistkolonio (Kecskemét).

## El solaj ekspozicioj 
* 1930, 1958, 1965, 1969, 1973, 1975, 1986 Budapeŝto
* 1964, 1968 Kecskemét
* 1973 Kolonjo
* 1974 Esztergom

## El grupaj ekspozicioj 
* 1915, 1950-1952 Arthalo Budapeŝto
* 1930 Budapeŝto 
* 1986 Budapeŝto (memorekspozicio)

## Elektitaj pentraĵoj 
* Nyúl (1905)
* Modell (Akt műteremben) (1910)
* Idill (Mese lovakkal) (1910)
* Kislány ágyban (1911)
* Szendergés (1915)
* Népviseletben (Magyar táncos) (1920)
* Taorminai kert (1930)
* Női akt (1935)
* Dunapart (Dunakanyar) (1958)
* Házak a Dunakanyarban (1962)
* Brassói kert (1963)
* Szalmakalapos önarckép

## Fontoj 
* hungarlingva biografio
* hungarlingva biografio 
* hungarlingva biografio
* hungarlingva biografio

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj esperantistoj
Kategorio:Hungaraj judoj
Kategorio:Budapeŝtanoj
Olgierd Budrewicz

**Olgierd Budrewicz** (naskiĝis la 10-an de februaro 1923 en Varsovio, mortis la 20-an de novembro 2011) – pola ĵurnalisto, raportisto, verkisto, varsoviisto kaj vojaĝisto. Li vizitis kaj priskribis pli ol 160 landojn.

## Vivo 
Filo de Kazimierz Budrewicz kaj Emilia von Eller. La scion akiris en la 5-a Ŝtata Gimnazio (nun la 5-a Ĝeneralkleriga Liceo) je la nomo al Princo Józef Poniatowski en Varsovio. En 1942 abituris dum sekreta instruado. Poste studis en sekreta Varsovia Universitato (jura fakultato) kaj en konspira Supera Ĵurnalista Lernejo. Soldato de Pola Enlanda Armeo (pseŭdonomo *Konrad*), partoprenanto de la ribelo de Varsovio (grupiĝo *Żmija*), en la rango de kaporalo substandardisto. Kunredaktis ribelan revuon "Dziennik Radiowy 22. Obwodu AK" (Radia Ĵurnalo de la 22-a Areo de Landa Armeo). Post falo de la ribelo li restis en Krakovo, poste studis juron en Jagelona Universitato kaj en Varsovia Universitato (diplomo en 1946).

Membro de la Asocio de Polaj Ĵurnalistoj (de 1951), Asocio de Polaj Literaturistoj (1958-1983), Asocio de Aŭtoroj de Sciencaj Verkoj (de 1985), de la Asocio de Polaj Verkistoj (de 1989), de *The Explorers Club* (de 1996).

## Verkado 
* *Sensacje na co dzień* (Sensacioj por ĉiutago) (raportoj; Ŝtata Eldonejo Iskry 1956)
* *Sygnały z trzech kontynentów* (Signaloj el tri kontinentoj) (raportoj; Iskry 1957; serio: "Naokoło świata" (Ĉirkaŭ la mondo))
* *Europa egzotyczna* (Ekzota Eŭropo) (raportoj; Iskry 1958)
* *Baedeker warszawski* (Varsovia gvidlibro) (felietonoj; 1-a volumo; "Czytelnik" 1958; 2-a eldono kompletigita, 1966; 3-a eldono *Bedeker warszawski. 50 lat później: ilustracje Jacek Gawłowski* (Varsovia gvidlibro. 50 jarojn poste, ikustraĵoj Jacek Gawłowski), Wydawnictwo „Trio” 2008, ​ISBN 978-83-7436-161-3​
* *Bez radaru w świat* (Sen radaro en la mondon) (raportoj, "Czytelnik" 1960)
* *Trzynaście wiz* (Dek tri vizoj), Iskry 1961
* *Romans Morza Karaibskiego* (Romanco de Kariba maro) (raportoj, "Czytelnik" 1962, 1963, 1974)
* *Spotkania z Polakami* (Renkontoj kun poloj) (raportoj pri la pola diasporo; Interpress 1969)

## Eksteraj ligiloj 
* Pogrzeb polskiego podróżnika w środę Entombigo de la pola vojaĝisto merkrede, fakt.pl

Kategorio:Membroj de la Pola Enlanda Armeo
Kategorio:Partoprenantoj de la Varsovia ribelo
Kategorio:Polaj ĵurnalistoj
Kategorio:Polaj publikigistoj
Kategorio:Polaj verkistoj
Kategorio:Vojaĝantoj
Preĝejo Tereza el Avilo (Kazincbarcika)

**Preĝejo de Tereza el Avilo** estas romkatolika konstruaĵo, pli pli malgranda preĝejo en Hungario, en Kazincbarcika.

## Historio 
En tiu loko vilaĝo *Sajókazinc funkciis* ĝis 1947, poste ĝi unuiĝis kun *Barcika*. Pri la vilaĝa kirko grandparte la datenoj perdiĝis, sed en 1576 la kalvinanoj akiris la la kirkon. La restintaj katolikoj apartenis al filio de Sajószentpéter, poste al Berente. Oni konstruis la nun videblan preĝejon en 1913. Depost 1984 renoviĝo komenciĝis.

## Konstruaĵo 
La konstruaĵo situas sola en korto, sed en la korto estas ankaŭ skulptaĵo pri Tereza el Avilo kaj krucifikso. La kvadrata turo altiĝas en flanko de la navo.

Kermeso okazas en la 15-an de oktobro.

## Fontoj 
* http://miserend.hu/templom/1478
* http://lexikon.katolikus.hu/K/Kazincbarcika.html
* http://kazincbarcikai-plebania.emecclesia.hu/index.php?pageid=1140 
* https://www.utazzitthon.hu/latnivalo/kazincbarcika/avilai-nagy-szent-terez-templom-21767

Kazincbarcika, két templom.JPG|Maldekstre estas turo de Preĝejo Tereza el Avilo
Ávilai Nagy Szent Teréz-templom (1).jpg
Ávilai Nagy Szent Teréz-templom (3).JPG
Ávilai Nagy Szent Teréz-templom (4).JPG
Ávilai Nagy Szent Teréz szobra.JPG|Skulptaĵo pri Tereza el Avilo

Kazincbarcika
Tereza el Avilo
31848 Mikemattei

'*31848 *Mikemattei''''' estas malgranda malhela asteroido de la ĉefa asteroida zono malkovrita la  far'de la teamo de la astronomia kampanjo *Catalina Sky Survey* elde la Stacio *Catalina* de la Observatorio Steward, nord-oriente de Tucson (Arizono, Usono), 

## Nomo 
Ĝia nomo honoras la usonan astronomon kaj optikiston *Michael (Mike) Mattei*, kiu laboris ĉe la Stacio Agassiz de la Observatorio de *Harvard College* kiam li estis juna kaj movis al optiko ĉe diversaj institucioj kaj kompanioj, kulmininte en laboro ĉe la Laboratorio Lincoln de la M.I.T., laborante pri projektoj, de optika mikroskopo ĝis kosmaj teleskopoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 2000